**MŰSZAKI LEÍRÁS**

AZ ELJÁRÁS TÁRGYA, ILLETVE MENNYISÉGE

Mennyiségi adatok (a 2022. évi teljesítményi és mennyiségi értékek alapul vételével):

* a várható tényleges éves hasznos menetrendi futásteljesítmény 51 000 km/év
* a helyi járatú autóbuszvonalak száma: 2 db,
* a várható éves utasforgalom: 21.000 fő/év.

A SZERZŐDÉS IDŐTARTAMA

A szerződés teljesítésének időtartama a 2023. december 1. nap 00:00 órától 2028. november 30. nap 24:00 óráig terjedő időszak.

A TELJESÍTÉS HELYE

Kerepes Város közigazgatási területe.

KIZÁRÓLAGOS JOGOK ÉS A SZERZŐDÉSRE IRÁNYADÓ JOG

Nyertes Ajánlattevő Kerepes Városban a helyi menetrend szerinti autóbusz személyszállítási szolgáltatásokat, mint közszolgáltatási kötelezettséget, a szerződés hatálya alatt kizárólagos joggal látja el. A Nyertes Ajánlattevő a szerződésben foglalt közszolgáltatási jogosultságát Ajánlatkérő hozzájárulása nélkül más személyre sem egészben, sem részben nem ruházhatja át, a közszolgáltatási jogokat más gazdasági társaságba nem pénzbeli hozzájárulásként sem egészben, sem részben nem viheti be. Alvállalkozó igénybevétele tekintetében Nyertes Ajánlattevő a személyszállítási szolgáltatásokról szóló 2012. évi XLI. törvény 25. § (8) bekezdéseiben foglalt előírások figyelembevételével köteles eljárni.

Nyertes Ajánlattevő a szerződés teljesítése során köteles figyelembe venni az alábbiakban részletezett jogszabályok vonatkozó előírásait:

1. az Európai Parlament és Tanács a vasúti és közúti személyszállítási közszolgáltatásról, valamint az 1191/69/EGK és az 1107/70/EGK tanácsi rendelet hatályon kívül helyezéséről szóló

1370/2007/EK (2007. október 23.) rendelete,

1. a személyszállítási szolgáltatásokról szóló 2012. évi XLI. törvény,
2. a közúti közlekedésről szóló 1988. évi I. törvény,
3. az Európai Parlament és a Tanács a közúti fuvarozói szakma gyakorlására vonatkozó feltételek közös szabályainak megállapításáról és a 96/26/EK tanácsi irányelv hatályon kívül helyezéséről szóló 1071/2009/EK rendelete (2009. október 21.),
4. a díj ellenében végzett árutovábbítási, saját számlás áruszállítási, valamint autóbusszal díj ellenében végzett személyszállítási, saját számlás személyszállítási tevékenységről, továbbá ezekkel összefüggő jogszabályok módosításáról szóló 261/2011. (XII. 7.) Korm. rendelet,
5. a közforgalmú személyszállítási utazási kedvezményekről szóló 85/2007. (IV.25.) Korm. rendelet,
6. az autóbusszal közlekedő utasok jogairól szóló 181/2011/EU Európai Parlamenti és Tanácsi rendelet (2011. február 16.),
7. az autóbuszos személyszállítási szolgáltatásnak a 181/2011/EU rendeletben nem szabályozott részletes feltételeire, az abban foglaltak alóli mentességekre, az autóbuszos személyszállítási szolgáltatási feltételekre, valamint a közúti személyszállítási üzletszabályzatra vonatkozó szabályokról szóló 213/2012. (VII. 30.) Korm. rendelet (továbbiakban: 213/2012. (VII. 30.) Korm. rendelet)
8. a szociálpolitikai menetdíj-támogatás megállapításának és igénybevételének szabályairól szóló 121/2012. (VI. 26.) Korm. rendelet,
9. 48/2011. (III. 30.) Korm. rendelet a környezetkímélő és energiahatékony közúti járművek beszerzésének előmozdításáról;
10. Kerepes Város menetrendszerinti helyi tömegközlekedési díjak megállapítását is tartalmazó közszolgáltatási szerződés.

A KÖZSZOLGÁLTATÁSI KÖVETELMÉNYEK

1. A Nyertes Ajánlattevőnek működése során mindenkor biztosítania kell a hatályos menetrendben rögzített közszolgáltatások folyamatos, zavartalan fenntartását. Ez alól kivételt csak vis maior helyzet vagy sztrájk esete képezhet.

Sztrájk esetén a Törvény 39. S § -ában foglaltak szerinti elégséges szolgáltatást kell biztosítani.

A szerződés alkalmazásában vis maiornak minősül minden, a szerződő felek akaratától független tény, esemény vagy körülmény, amelyet a felek a tőlük ésszerűen elvárható erőfeszítéssel sem tudnak meggátolni.

1. Bárminemű akadályoztatás esetén a Nyertes Ajánlattevő haladéktalanul megtesz minden óvintézkedést a közszolgáltatás folyamatossága érdekében. Vis maior, vagy sztrájk esetében megvizsgálja valamilyen helyettesítő szolgáltatás biztosításának lehetőségét, s minden rendelkezésére álló eszközzel a lehető legteljesebb mértékben törekszik a minimális közszolgáltatás ellátására, egyidejűleg tájékoztatva az Ajánlatkérőt a kialakult helyzetről és a megtett intézkedésekről.
2. A Nyertes Ajánlattevőnek felróható üzemszünet esetén a Nyertes Ajánlattevőt terhel minden olyan költség, amelyet a Ajánlatkérő vagy rendelkezése alapján más szervezet kényszerül viselni a közszolgáltatás ideiglenes biztosításával összefüggésben.
3. A Nyertes Ajánlattevő a menetrendben meghirdetett járatokon a vonatkozó rendeletnek megfelelően köteles az utasforgalom által igényelt férőhelyű autóbuszt közlekedtetni. A zsúfoltságmentes közlekedés és az elvárható utazási kényelem biztosításának érdekében Nyertes Ajánlattevő az utazási igényekhez igazodóan jogosult a menetrend szerinti járata mellett további járatokat indítani, ebben az esetben azonban többletköltséget Ajánlatkérővel szemben nem érvényesíthet.
4. A Nyertes Ajánlattevőnek folyamatosan kiemelt figyelmet kell fordítania az általa nyújtott szolgáltatások minőségére, a szerződés megkötésekor meglévő állapotok fenntartására, illetve javítására.
5. A Nyertes Ajánlattevőnek biztosítania kell:

a) Az autóbuszok menetrend szerinti közlekedtetését, ezen belül:

* + amennyiben az autóbusz az indulóhelyen tartózkodik, úgy az indulási idő előtt beáll a kocsiállás helyre, hogy az utasok beszállítását követően a menetrendben meghirdetett időpontban el tudjon indulni,
  + Nyertes Ajánlattevő a menetrendet köteles betartani valamennyi közbenső megállóhelyen is (a menetrendben foglalt időpontot megelőzően a járat nem hagyhatja el az adott megállót, és legfeljebb 10 percet késhet). A késett és kimaradt járatok az indított járatokhoz viszonyított együttes aránya éves szinten az 1 százalékot nem haladhatja meg,
  + menetközben történő meghibásodás esetén az utasok továbbszállítása legfeljebb 30 percen belül megtörténik.

1. Az üzemeltetett autóbuszok megfelelő minőségét, ezen belül:

* menetrend szerinti járatként csak a közlekedési hatóság által műszaki vizsgálat alapján közforgalmú közlekedésre alkalmasnak minősített, a vonatkozó rendeletben előírtak szerint felszerelt és feliratozott, az adott járaton az átlagos utasforgalomnak megfelelő befogadóképességü, kellő tisztaságú járművet üzemeltet
* forgalomba csak műszakilag kifogástalan, a környezetvédelmi előírásoknak megfelelő, forgalombiztonsági szempontból - a vonatkozó jogszabályokban előírt módon - ellenőrzött járművet állít,
* a közszolgáltatás folyamatos és biztonságos teljesítéséhez szükséges eszközök rendeltetésszerú használatra alkalmas állapotban tartását, azok javítását, karbantartását,

c) A zsúfoltságmentes utas szállítást, ezen belül

• az egyes járatokon olyan férőhelyű autóbusz üzemeltetését, amely kapacitása elegendő a zsúfoltságmentes szállításhoz.

1. Utazási igazolványértékesítést, utaspanasz-kezelést, ezen belül:

* olyan jegy- és bérletszelvény értékesítési hálózat fenntartását, amely a város legalább 2 pontján vásárlási lehetőséget ad az utazóközönség számára (az utazási igazolványok értékesítésébe megbízottakat, bizományosokat is bevonhat),
* az utasokkal való udvarias, segítőkész bánásmódot és az utas panaszok megfelelő színvonalú kezelését,
* a lakossági panaszt, illetve a Megrendelő által megküldött észrevételek kivizsgálását és az eredményről a felek 30 napon belül írásban történő tájékoztatását.

1. Az üzemeltetésében lévő járművek tisztaságát, ennek érdekében:

* legalább naponta egyszer ki kell takarítani az autóbuszt, amelybe beletartozik a kisöprés, a szeméttartók kiürítése,
* havonta kétszer biztosítani kell az autóbusz külső lemosását, azonban ha a külső állapot ezt indokolttá teszi, akkor 1 napon belül,
* havonta egyszer az autóbuszon nagyobb belső takarítást kell végezni, amelybe beletartozik a padló felmosása, az ülések lemosása, ablaktisztítás stb.,
* rendkívüli szennyeződés kialakulása esetén, az adott járat végén biztosítani kell a soron kívüli feltakarítást,
* évente nagytakarítás (teljes belső utastér takarítás, kárpittisztítás és felújítás, stb.),

1. A megbízható, mindenkor aktuális információkat biztosító utastájékoztatást, ezen belül:

* a menetrendre vonatkozó kellő utastájékoztatást, beleértve az akadályoztatás eseteit is, ennek érdekében lehetővé kell tennie az utazási lehetőségekről való előzetes informálódást a Nyertes Ajánlattevő honlapján, telefonon és a forgalomirányító központokban a személyesen történő informálódás lehetőségét,
* biztosítani kell a megállóhelyeken a megbízható, mindenkor aktuális információkat, amely feltünteti a megállóhely nevét, az adott megállóhelyről induló járat/járatok számjelét, a járat/járatok útvonalát, valamint az indulási időket, rongálódás esetén azok pótlását,
* a személyszállítási szerződés vonatkozó rendelkezések figyelembe vételével kialakított utazási feltételek közzétételét (Üzletszabályzat).A szolgáltatáshoz kapcsolódó technológiai utasításokat Nyertes Ajánlattevő adja ki. A kiadott utasítások betartása a Nyertes Ajánlattevő minden e szerződés szerinti szolgáltatási körben feladatot végző dolgozójára nézve kötelező.

# Kiegészítő szolgáltatások

* A Nyertes Ajánlattevő az utastájékoztatás érdekében az autóbusz állomáson vonalhálózati térkép elhelyezéséről a szerződés életbe lépésének időpontjától gondoskodik; a megállóhelyi menetrendi információk kihelyezését Nyertes Ajánlattevő a menetrend életbe léptetése napjára biztosítja; az autóbusz állomáson személyes és telefonos információszolgáltatást, valamint az autóbuszokon utastájékoztatást biztosít.
* A menetrend módosítás meghirdetéséről a hatályba lépés előtt legalább tizenöt munkanappal Nyertes Ajánlattevő köteles gondoskodni szórólap útján. Nyertes Ajánlattevő kötelessége a menetrendben meghirdetett megállóhelyeken menetrendi tájékoztató táblák kihelyezése.
* Nyertes Ajánlattevő gondoskodik az autóbuszjáratok utasaival szemben az utazási feltételek és a díjszabásban foglaltak betartatásáról, azok megtartásának - kiemelten az utazási jogosultság szabályszerű igazolásának és a díjfizetési kötelezettség teljesítésének — ellenőrzéséről.

A KÖZSZOLGÁLTATÁS MŰKÖDÉSI FELTÉTELEI

# A Nyertes Ajánlattevő felelőssége

1. Kerepes Város területén menetrend szerinti helyi autóbusz-közlekedési közszolgáltatási feladatok ellátása során a Nyertes Ajánlattevőt illeti meg minden jogkör, ugyanakkor a szolgáltatások teljesítéséért teljes körű felelősség terheli. A Nyertes Ajánlattevőt a menetrend szerinti személyszállítási szolgáltatás teljesítésére vonatkozó feltételek megsértése esetén a 213/2012. (VII. 30.) Korm. rendelet szerint kártérítési kötelezettség terheli.
2. A Nyertes Ajánlattevő fokozott, a Ptk. veszélyes üzemre vonatkozó szabályai szerint tartozik felelősséggel.
3. Nyertes Ajánlattevő köteles mindenkor biztosítani a zavartalan működéshez szükséges személyi és szervezeti feltételeket, köteles gondoskodni a tevékenység, és annak veszélyes üzem jellege által megkövetelt irányítási, szabályozási, szervezési, ellenőrzési és nyilvántartási feladatok ellátásáról. A Nyertes Ajánlattevőt terheli a felelősség a baleset-, tűz- és környezetvédelmi, továbbá a munkaügyi és egészségügyi előírások betartásáért, illetve betartatásáért.
4. Nyertes Ajánlattevő felel a szerződésben rá vonatkozó feltételek/feladatok nem teljesítéséből vagy hibás teljesítéséből eredő károkért, kivéve, ha a hibás teljesítés nem a Nyertes Ajánlattevő magatartására vezethető vissza.
5. Nem a Nyertes Ajánlattevő magatartására visszavezethető oknak minősül különösen:
   * ha vis maior következett be. Ilyennek minősül az olyan szokatlan, előre nem látható körülmény, amely a Nyertes Ajánlattevő akaratán kívül áll, és amelynek következményeit a Nyertes Ajánlattevő kellő gondossággal sem láthatta előre, illetve azt nem volt képes elhárítani, vagy
   * a szerződés teljesítésében mutatkozó hiányosságok a Ajánlatkérő, illetve valamelyik szervezetének magatartására vezethetők vissza.
6. Hibás teljesítésnek minősül különösen, de nem kizárólagosan, ha Nyertes Ajánlattevő
   * + a szerződéstervezet H.) fejezet 5. b.) alpontjában írt valamely szerződésszegést követ el,
     + a továbbszolgáltatási kötelezettségének nem tesz eleget, kivéve, ha ennek oka, hogy Ajánlatkérő nem tesz eleget az ezzel kapcsolatos fizetési kötelezettségének.
7. Nyertes Ajánlattevő a tevékenység végzéséhez az alábbi biztosításokkal rendelkezik:
   1. Gépjármű biztosítás: kötelező gépjármú felelősségbiztosítás.
   2. Vagyonbiztosítás.
   3. Felelősségbiztosítás a belföldi személyszállítási tevékenységre az alábbi kockázati körökre: tevékenységi felelősségbiztosítás, munkáltatói felelősségbiztosítás, szolgáltatói felelősségbiztosítás.
   4. Utas-, baleset- és poggyászbiztosítás: Menetrendszerű, helyi utasok biztosítására Nyertes Ajánlattevő érvényes biztosítási szerződéssel rendelkezik. A biztosítottak köre a helyi közlekedésben: bérlettel, menetjeggyel utazó utasok, illetve a Nyertes Ajánlattevő mindenkor hatályos üzletszabályzatában meghirdetett díjszabásban rögzített díjmentes kedvezményre jogosult utazó utasok.

# A szolgáltatások folyamatossága, alkalmazandó díj- és jegyrendszer, személyszállítási feltételek

1. A járatok közlekedtetésének folyamatosságát a Nyertes Ajánlattevő biztosítja. A folyamatos üzemhez a Nyertes Ajánlattevő vállalja, hogy olyan mértékű autóbusz állománnyal rendelkezik, mely minden esetben garantálja a folyamatos szolgáltatás nyújtását.
2. A kerepesi helyi menetrend szerinti autóbusz-közlekedés igénybevétele során alkalmazandó díj- és jegyrendszer a Nyertes Ajánlattevővel megkötésre kerülő szerződés mellékletét képezi.
3. Nyertes Ajánlattevő jogosult a menetrend szerinti autóbuszjáratokon alkalmazható árak és/vagy áralkalmazási feltételek módosításának kezdeményezésére. Ajánlatkérő köteles a Nyertes Ajánlattevőnek az alkalmazott árak és áralkalmazási feltételek módosítására vonatkozó javaslata, kezdeményezése érdemi megvizsgálására, a szükséges eljárás megindítására, érdemi döntés, illetve állásfoglalás kialakítására a javaslat benyújtását követő 60 napon belül. A menetrend szerinti autóbuszjáratokon alkalmazható árak és/vagy áralkalmazási feltételek fentiek szerinti módosítása a felek jogviszonyának módosulásának minősül (Kbt. 141. § (4) bek. a) pont szerint).
4. A kerepesi helyi menetrend szerinti közlekedésben érvényes utazási feltételeket a Nyertes Ajánlattevő mindenkor érvényes Üzletszabályzata tartalmazza.
5. A Nyertes Ajánlattevő köteles a menetrendben feltüntetett járatokkal utazni szándékozókkal a személyszállítási szerződés megkötésére, ha jogszabályon alapuló kizáró ok nem áll fenn, illetve az autóbuszjáratok utasaival szemben az utazási feltételek és a díjszabásban foglaltak betartatására, azok megtartásának - kiemelten az utazási jogosultság szabályszerű igazolásának és a díjfizetési kötelezettség teljesítésének - ellenőrzésére vagy ellenőriztetésére, továbbá az autóbuszjáratokon a rend fenntartására, valamint eljárás kezdeményezésére a személyszállítási szerződés megszegőivel szemben.

# A szolgáltatások változtatása, menetrend módosítás

1. Ajánlatkérő jogosult a menetrendek módosításának, valamint a menetrend szerinti autóbusz közlekedés ellátását, a kapcsolódó szolgáltatásokat (jegy- és bérletárusítás, utastájékoztatás, stb.) érintő módosítások kezdeményezésére.
2. A döntések meghozatala során Ajánlatkérő figyelembe veszi, hogy a menetrend módosítások bevezetéséhez Nyertes Ajánlattevőnek legalább 30 nap szükséges.
3. Nyertes Ajánlattevő vállalja az előre látható és időszakosan jelentkező forgalmi igényekhez való rendkívüli, időszakos menetrendi alkalmazkodást (ünnepek körüli, az általánostól eltérő közlekedési rend; kiemelt menetrend szerinti személyszállítási igényt jelentő társadalmi, kulturális, sport, stb. rendezvényekhez a személyszállítás megszervezése és lebonyolítása, stb.) azzal a kikötéssel, hogy az ebből adódó, a szerződés szerintihez képest keletkező kapacitás- vagy teljesítmény-eltérés, illetve közlekedési rend megváltoztatása nem minősül a szerződésben foglaltak megsértésének, illetve az ebből fakadó esetleges többletköltségeket Ajánlatkérő köteles Nyertes Ajánlattevőnek a Nyertes Ajánlattevő által benyújtott éves beszámoló alapján megtéríteni.

Az ilyen esetekre vonatkozó igényét Ajánlatkérő elektronikus úton (e-mailen) jelzi Nyertes Ajánlattevőnek. Az időszakos menetrend a Nyertes Ajánlattevő elektronikus úton (e-mailen) tett elfogadó nyilatkozatával lép hatályba.

1. Nyertes Ajánlattevő kötelezettséget vállal arra, hogy igény esetén a szerződés hatálya alatt évente egy alkalommal, Ajánlatkérővel előzetesen egyeztetett időszakban utasfelmérést végez, és annak eredményeként javaslatot tesz az Ajánlatkérőnek a menetrend esetleges módosítására.
2. Amennyiben Ajánlatkérő a meghirdetett menetrenden felüli teljesítményt rendel meg, illetve ilyen fejlesztési igény merül fel, azt külön egyeztetett módon, a teljesítmények, tarifák, költségek és bevételek figyelembe vételével, a szükséges önkormányzati többlet támogatás biztosításával kérheti.

# Személyi feltételek

1. A Nyertes Ajánlattevő ügyvezetői teendőit és a személyszállítás szakmai irányítását mindenkor csak a vonatkozó jogszabályban meghatározott feltételeknek megfelelő az autóbusszal végzett személyszállítási engedély kiadásához a közlekedési hatóságnál bejelentett - személy, vagy személyek láthatják el (261/2011. (XII. 7.) Korm. rendelet a díj ellenében végzett közúti árutovábbítási, a saját számlás áruszállítási, valamint az autóbusszal díj ellenében végzett személyszállítási es a saját számlás személyszállítási tevékenységről, továbbá az ezekkel összefüggő jogszabályok módosításáról). A vezető, illetve a szakmai irányító személyének esetleges változását a Nyertes Ajánlattevőnek haladéktalanul jelentenie kell.
2. A Nyertes Ajánlattevő köteles arról gondoskodni, hogy az üzemeltetés lebonyolításában érintett alkalmazottai, képviselői rendelkezzenek az előírásoknak megfelelő képesítéssel. Az alkalmazottakért és azok munkájáért a Nyertes Ajánlattevő kizárólagos felelősséggel tartozik.
3. Autóbuszvezetőként a Nyertes Ajánlattevő csak olyan személyt foglalkoztathat, aki a vonatkozó jogszabályoknak megfelelően az üzemeltetett jármű vezetéséhez szükséges, érvényes vezetői engedéllyel és pályaalkalmassági minősítéssel (PÁV II.) rendelkezik, a járművezetéstől nincs eltiltva, továbbá az autóbusszal díj ellenében végzett személyszállításra előírt képesítés (GKI) megszerzését vizsgabizonyítvánnyal igazolja.
4. Az üzemeltetett járművek gépjárműfenntartó tevékenységével összefüggő műszaki munka - ide nem értve a gépjárművek mosását - saját szervezeti keretek között csak abban az esetben végezhető, ha a vonatkozó jogszabályban előírt személyi feltételek mind az előírt szakképzettség, mind a szakmai irányítás és ellenőrzés tekintetében biztosítottak (1/1990. (IX. 29.) KHVM rendelet a gépjármű fenntartó tevékenység személyi és dologi feltételeiről). Eltérő esetben a jármúfenntartási tevékenységet a Nyertes Ajánlattevőnek arra jogosult szervezet igénybevételével kell megoldania.
5. A Nyertes Ajánlattevő felelős azért, hogy a közszolgáltatási és ahhoz kapcsolódó tevékenységek ellátásában alkalmazottként, vagy egyéb jogviszony alapján közreműködő személyek mindenkor megfeleljenek a tevékenységükre vonatkozó szakmai, képesítési, alkalmassági és egészségügyi követelményeknek. Mint munkáltató köteles betartani, illetőleg betartatni a munkavállalók foglalkoztatási rendjére, különös figyelemmel az autóbuszvezetők vezetési és pihenőidejére vonatkozó jogszabályi előírásokat, és minden tőle elvárhatót megtenni annak érdekében, hogy a munkavállalók szolgálatot csak kulturált megjelenésű öltözetben és biztonságos munkavégzésre alkalmas állapotban teljesítsenek.

# Járművek

1. Nyertes Ajánlattevő feladata a szükséges járműállomány biztosítása. A Nyertes Ajánlattevő köteles mindenkor rendelkezésre bocsátani a szükséges járműparkot - ideértve a műszaki meghibásodás, illetőleg a műszaki munkálatok, vagy egyéb okok miatt forgalomból kieső járművek pótlását lehetővé tevő tartalékot is - a mindenkor hatályos menetrendben meghatározott feladatoknak megfelelő mennyiségben. Vonali meghibásodás esetén a Nyertes Ajánlattevő az utasok továbbszállításáról azonnali intézkedéssel köteles gondoskodni.
2. Nyertes Ajánlattevő jogosult a szerződés teljesítéséhez igénybevett járműveket — azok meghibásodása esetén, a hiba kijavításának időtartamára - ideiglenesen lecserélni, azzal, hogy a csere járművek is helyi/városi járati kialakításúak legyenek.
3. A közszolgáltatási szerződésben meghatározott járatok maradéktalan leközlekedtetése, a mindenkori szolgáltatás zavartalan biztosítása, folyamatos fenntartása érdekében Nyertes Ajánlattevő jogosult, hogy közszolgáltatási szerződésben szereplő dedikált helyi autóbuszállományon felül a tevékenység ellátásába, a helyi menetrendszerinti személyszállítási közszolgáltatás ellátására alkalmas, de üzemszerűen egyéb helyi, elővárosi vagy regionális menetrendszerinti személyszállítási szolgáltatás tevékenységben üzemeltetett autóbuszokat - a gazdaságossági és költséghatékonysági szempontok figyelembe vételével — bevonjon: jellemzően a reggeli és délutáni csúcsidei szolgáltatási időszakban állandó jelleggel, előre nem tervezett forgalmi és műszaki zavarok megoldása érdekében, pedig a szükséges mértékben.
4. A közszolgáltatási szerződésben szereplő dedikált helyi jármúállományban történő végleges átcsoportosítás esetén a jármúállományban bekövetkezett változásokat Nyertes Ajánlattevő Ajánlatkérő részére legkésőbb az adott cserét követő 2 munkanapon belül írásban bejelenteni és az előírt műszaki paramétereknek való megfelelőséget igazolni (pl. forgalmi engedély becsatolása).
5. Nyertes Ajánlattevő a közszolgáltatási feladatokat csak a jogszabályokban előírt feltételeknek megfelelő típusú és felszereltségű [a közúti járművek forgalomba helyezésének és forgalomban tartásának műszaki feltételeiről szóló 6/1990. (IV.12.) KöHÉM rendelet szerinti], a feladat ellátására alkalmas műszaki és esztétikai állapotú, a közlekedés és a szolgáltatás feltételeinek megfelelő okmányokkal rendelkező, a biztonságos közlekedés feltételeit kielégítő, sem az utasok, sem a közlekedés más résztvevőinek személy- és vagyonbiztonságát nem veszélyeztető járművel végzi.
6. A járművek rendszeres és eseti karbantartása és felújítása a Nyertes Ajánlattevő felelőssége. A forgalombiztonsági ellenőrzés és a javítási, karbantartási munkálatok megtörténtéről a Nyertes Ajánlattevőnek mindenkor ellenőrizhető, naplószerű nyilvántartást kell vezetnie.
7. Nyertes Ajánlattevő köteles a szolgáltatási időszakban beszerzett új autóbuszok esetében a környezetkímélő és energiahatékony közúti járművek beszerzésének előmozdításáról szóló 48/2011. (III. 30.) Korm. rendelet előírásait figyelembe venni.

# Infrastruktúra, az üzemeltetéshez szükséges vagyoni eszközök és azok használata

1. A járatok a vonatkozó rendeletnek megfelelően csak a közlekedési hatóság által e célra kijelölt útvonalon közlekedtethetők és csak engedélyezett megállókat, illetve végállomásokat használhatnak.
2. Ajánlatkérő biztosítja a helyi autóbuszok által használt utakat és megállóhelyeket, a járatok által érintett közutak folyamatos használhatóságát (hó eltakarítás, síkosság mentesítés, tisztítás, gallyazás, útlezárás esetén kerülő útvonal biztosítása).
3. Ajánlatkérő feladata, hogy a helyi járatok útvonalán végzett több napig tartó útlezárások esetén, arról megfelelő időben, előzetesen írásban értesítse a Nyertes Ajánlattevőt.
4. A buszmegállók kialakítása (öböl, járdasziget, megközelítő utak), illetve felújítása és karbantartása, síkosság-mentesítésének biztosítása (ideértve az akadálymentes közlekedést is) az út kezelőjének feladata.
5. A vagyoni eszközök biztosítása történhet bérleti szerződés, lízingszerződés, pénzügyi lízingszerződés vagy bármely egyéb, a Nyertes Ajánlattevő számára használati jogot eredményező szerződés, megállapodás keretében is. Az eszközök karbantartásának kötelezettsége minden esetben a Nyertes Ajánlattevőt terheli, függetlenül attól, hogy azok saját tulajdonában, kezelésében, vagy bérleményében vannak.
6. A helyi autóbusz-közlekedési megállóhelyek használatát Ajánlatkérő a Nyertes Ajánlattevő számára költségtérítés nélkül biztosítja.
7. Megállóhelyi autóbuszvárók tekintetében a médiajogokkal az autóbuszvárók tulajdonosai rendelkeznek.
8. A megállóhelyi papíralapú menetrendi információk kihelyezéséről és fenntartásáról a Nyertes Ajánlattevőnek kell gondoskodnia a saját költségén.

A KÖZSZOLGÁLTATÁS ELLENÉRTÉKE

## Árszabályozást díjalkalmazási feltételek

1. A mindenkor hatályos autóbusz-közlekedésre vonatkozó tarifákat, díjszabási és utazási feltételeket (pótdíjak összegét) a Ajánlatkérő képviselő-testülete állapítja meg, amelyet a Szolgáltató a hatályos jogszabályok szerint mindenkor aktualizálni köteles. A szerződés előzőek szerinti módosítása a felek jogviszonyának - a Kbt. 141. § (4) bekezdésének a) pontja szerinti - módosulásának minősül.
2. Nyertes ajánlattevő az éves menetrend-tervezet, a prognosztizálható költségek, illetve az utazási kereslet alakulása alapján évente egy alkalommal tarifajavaslatot készít. A tarifajavaslat tartalmi követelményeit az Önkormányzat határozza meg. Ajánlatkérő részére tarifamódosítási igény esetén gazdasági számításokkal alátámasztott utazási igazolvány bontású javaslatot igény szerint esetleg több alternatívában - a Nyertes Ajánlattevőnek kell kidolgozni.
3. Az alkalmazott jegyfajtákat, azok árát, az áralkalmazás feltételeit és a jegykezelés módját díjszabásban kell rögzíteni, amelyet a Nyertes Ajánlattevő köteles a jegy- és bérletvásárlási helyeken, valamint interneten az utasok számára közzétenni.
4. Nyertes Ajánlattevő köteles az utasoknak a vonatkozó jogszabály által előírt módon és mértékben utazási kedvezményt nyújtani, amelyek után a vonatkozó törvényben meghatározott módon és mértékben szociálpolitikai menetdíj-támogatásra jogosult.
5. Az utazási igazolványokon fel kell tüntetni a Nyertes Ajánlattevő jelzését, a térbeli és időbeli érvényességet, az árat, és azokat nyilvántartás, elszámolás és ellenőrzés céljából azonosító betűés számjelzéssel kell ellátni és szigorú számadási kötelezettség alá vont nyomtatványként kell kezelni. A kedvezményes utazási igazolványok csak a kedvezményre jogosító, jogszabályban meghatározott, érvényes igazolással együtt fogadhatók el utazásra.
6. Az utazási igazolványok előállítása a Nyertes Ajánlattevő feladata, költségei a Nyertes Ajánlattevőt terhelik.
7. Az Önkormányzat szavatolja, hogy az árak meghatározásánál mindenkor figyelembe veszi az infláció alakulását – kiemelten az üzemanyagárak, az autóbusz beszerzési árak és a járműjavítási, fenntartási szolgáltatások árszínvonalának változását –, valamint az ágazati, annak hiányában, az országos bérmegállapodásban rögzített feltételeket, továbbá a díjszínvonal utasforgalomra gyakorolt hatását.
8. A Nyertes Ajánlattevő az általa alkalmazni kívánt díjakat a meghirdetett mindenkori legmagasabb hatósági áron belül jogosult saját hatáskörben megállapítani és szedni. Az utazási igazolványok (menet és bérletjegyek) értékesítésébe megbízottakat, bizományosokat is bevonhat.

## Számvitel, elszámolás

1. Nyertes Ajánlattevő köteles belső számvitelében elkülönített nyilvántartást vezetni a közszolgáltatási szerződéshez kapcsolódó eszközökről és forrásokról, bevételekről és ráfordításokról a külön jogszabály alapján meghatározott számviteli politikában rögzített, az átcsoportosítás lehetőségét kizáró elszámolási rendnek megfelelően. Az elfogadott számviteli politikát Nyertes Ajánlattevő köteles Ajánlatkérő kérésére rendelkezésére bocsátani.
2. A nyilvántartást úgy kell vezetni, hogy az egyes tételek érintett tevékenységhez való hozzárendelésének módszere egyértelmü legyen. Nyertes Ajánlattevőnek az elkülönített elszámolást a közszolgáltatási szerződés lejártát követő 5 évig meg kell őriznie.

## Pénzügyi feltételek

1. A szerződéskötés, az elszámolás, valamint az ellenszolgáltatás kifizetésének devizaneme HUF.
2. Ajánlatkérő előleget nem fizet. A nyertes Ajánlattevő a közszolgáltatási tevékenységgel összefüggően Ajánlatkérőtól pénzbeli támogatásra jogosult, Ajánlatkérő az ellenszolgáltatást ezen támogatás keretében (nem benyújtott számla ellenében) teljesíti. Az összeg kifizetése havi szinten történik a szolgáltatási tárgyhót követő hónap 10. napjáig.
3. Nyertes Ajánlattevő a közszolgáltatási tevékenység ellátását a közszolgáltatási szerződésben rögzített ár- és utazási feltételek szerint végzi.
4. A Nyertes Ajánlattevőt illeti meg minden, a közszolgáltatásból származó és azzal összefüggő bevétel, ideértve:
   * a menetdíjbevételt,
   * a kedvezménnyel utazók után járó - a mindenkori jogszabály alapján megillető - szociálpolitikai menetdíj-támogatást,
   * az utasok által fizetett pótdíjakat és valamennyi egyéb bevételt (reklám),
   * az önkormányzati támogatást,
   * a hatályos szabályozás szerinti - a helyi közösségi közlekedésre vonatkozó - költségvetési támogatást (központi támogatás).

Ugyanakkor a Nyertes Ajánlattevőnek kell viselnie az összes működési költséget, beleértve az adókat és illetékeket, valamint a fejlesztési, beruházási ráfordításokat is.

1. Nyertes Ajánlattevő köteles a jelen szerződés tárgyát képező közszolgáltatási tevékenységre vonatkozó - a megelőző évi közszolgáltatási tevékenységének mennyiségi, minőségi és gazdasági szempontú értékelésére alkalmas - beszámolóját a közszolgáltatási szerződésben meghatározott módon és időben Ajánlatkérőhöz eljuttatni (6. számú melléklet: Éves adatszolgáltatás (beszámoló) kötelező tartalma). Nyertes Ajánlattevő a beszámolót legkésőbb a tárgyévet követő év április 30-ig nyújtja be Ajánlatkérőnek.